Source: http://www.changenet.sk/?section=kampane&x=951333
Timestamp: 2018-05-23 17:01:40+00:00

Document:
CHANGENET.SK | Kampane | Hromadná pripomienka k novele zákona o ovzduší
Podporte hromadnú pripomienku k novele zákona o ovzduší!
V rozpore s cieľmi Smernice však navrhovaná novela neupravuje záväznosť a následnú vymožiteľnosť národného programu. Na základe navrhovaného znenia novely by národný program bol iba formálnym dokumentom bez reálneho dopadu na ovzdušie. Z toho dôvodu navrhujeme, aby bol národný program prijímaný vo forme záväzného dokumentu - vyhlášky Ministerstva životného prostredia SR.
Organizácie VIA IURIS, Centrum pre trvalo udržateľné alternatívy (CEPTA) a Cyklokoalícia preto predkladajú k návrhu novely zákona o ovzduší hromadnú pripomienku.
Návrh novely zákona o ovzduší je zverejnený tu:
https://www.slov-lex.sk/legislativne-procesy/SK/LP/2018/71
Hromadná pripomienka na SLOV-LEX:
https://www.slov-lex.sk/legislativne-procesy/SK/LP/2018/71/hromadne-pripomienky/zobraz
Hromadnú pripomienku možno podporiť do stredy 28. februára 2018.
Hromadná pripomienka verejnosti k návrhu zákona, ktorým sa mení a dopĺňa zákon č. 137/2010 z. z. o ovzduší v znení neskorších predpisov a ktorým sa menia a dopĺňajú niektoré zákony, ktorý bol na medzirezortné pripomienkové konanie predložený dňa 8. 2. 2018 pod rezortným č. 3712/2018-9.1
V Čl. 1 novelizačný bod č. 8 - § 4c ods. 1 posledná veta znie takto:
Národný program znižovania emisií (ďalej len „národný program“) slúži na riadenie znečisťovania ovzdušia so zámerom obmedziť národné ročné antropogénne emisie v súlade s § 4a a tak prispieť k dosiahnutiu cieľov podľa § 1. Národný program vypracuje ministerstvo vyhláškou.
V zmysle Smernice Európskeho parlamentu a Rady č. 2016/2284 o znížení národných emisií určitých látok znečisťujúcich ovzdušie (ďalej „Smernica“) je každý členský štát povinný prijať a vykonávať Národný program znižovania emisií s cieľom znížiť emisie do ovzdušia.
Každý plán musí obsahovať opatrenia na obmedzenie emisií tak, aby bol dosiahnutý smernicou stanovený národný záväzok znižovania emisií. Za týmto účelom musí národný program v zmysle Prílohy č. III k Smernici obsahovať napr. úlohy pridelené národným, regionálnym a miestnym orgánom či opatrenia a politiky vybrané na prijatie, vykonávanie a preskúmanie vrátane harmonogramu ich prijatia, ako aj príslušné orgány.
Z vyššie uvedeného vyplýva, že Národný program musí byť dokument obsahujúci konkrétne úlohy a opatrenia, ktoré musia realizovať všetky orgány verejnej moci.
Na to, aby ciele napĺňané Programom boli v stanovenom časovom horizonte splnené, je nevyhnutné, aby bol program prijímaný ako všeobecne záväzný dokument. Len v takom prípade bude možné kontrolovať a vynucovať napĺňanie cieľov a konkrétnych opatrení programu od všetkých zodpovedných osôb.
Za týmto účelom navrhujeme, aby bol Národný program prijímaný vo forme vyhlášky Ministerstva životného prostredia SR.
V Čl. 1 novelizačný bod č. 8 - § 4c ods. 4 znie takto:
Ministerstvo počas prípravy národného programu alebo pri jeho významnej aktualizácii
zverejní návrh národného programu na svojom webovom sídle na 30 dní
verejnosť má právo v lehote podľa písm. a) podať ministerstvu písomné pripomienky a stanoviská
konzultuje návrh s verejnosťou a s príslušnými orgánmi, ktorých sa vykonávanie národných programov môže týkať z dôvodu ich osobitnej environmentálnej pôsobností v oblasti znečisťovania ovzdušia a riadenia kvality ovzdušia na všetkých úrovniach
je povinné najneskôr do 30 dní od uplynutia lehoty podľa písm. a) uskutočniť verejné prerokovanie návrhu národného programu. Termín a miesto verejného prerokovania oznámi ministerstvo najneskôr 10 dní pred jeho konaním príslušným orgánom a zároveň ho zverejní na svojom webovom sídle a v tlači najmenej desať dní pred jeho konaním.
po preskúmaní pripomienok a stanovísk vyjadrených verejnosťou a príslušnými orgánmi, informuje ministerstvo verejnosť o prijatých rozhodnutiach a o dôvodoch a úvahách, na ktorých sa tieto rozhodnutia zakladajú, vrátane informácií o procese účasti verejnosti
ak je to potrebné, uskutočnia sa cezhraničné konzultácie.
V zmysle čl. 6 ods. 5 Smernice členské štáty ešte pred dokončením národných programov riadenia znečisťovania ovzdušia konzultujú svoje návrhy uvedených programov a ich významnú aktualizáciu s verejnosťou v súlade so smernicou 2003/35/ES a s príslušnými orgánmi, ktorých sa vykonávanie národných programov riadenia znečisťovania ovzdušia pravdepodobne týka z dôvodu ich osobitných environmentálnych pôsobností v oblasti znečisťovania ovzdušia, kvality ovzdušia a riadenia kvality ovzdušia na všetkých úrovniach.
Smernica 2003/35/ES, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia jasne uvádza, že verejnosť má mať možnosť aktívne participovať na tvorbe národného programu, čo navrhované znenie zákona nezabezpečuje.
Článok 2 Smernice 2003/35/ES stanovuje:
2. Členské štáty zaistia, aby verejnosť dostala včasné a účinné príležitosti zúčastniť sa prípravy a zmeny alebo revízie plánov alebo programov, ktorých vytvorenie sa vyžaduje v predpisoch uvedených v prílohe I. S týmto cieľom členské štáty zaistia, aby:
3. Členské štáty určia na účely odseku 2 verejnosť oprávnenú zúčastniť sa, vrátane relevantných mimovládnych organizácií spĺňajúcich všetky požiadavky uložených vnútroštátnym právom, ako sú organizácie podporujúce ochranu životného prostredia. Podrobné úpravy pre účasť verejnosti podľa tohto článku určia členské štáty tak, aby umožnili verejnosti účinne sa pripraviť a zúčastňovať sa. Poskytnú sa primerané časové rámce, ktoré poskytnú dostatočný čas na každé z rozličných štádií účasti verejnosti požadovanej týmto článkom.
Za týmto účelom navrhujeme zosúladenie povinnosti participácie verejnosti na tvorbe Národného programu. Uvedený spôsob participácie verejnosti je už v zákone o ovzduší zakotvený pri tvorbe jednotlivých programov na zlepšenie kvality ovzdušia. Pri úprave verejného prerokovania navrhujeme postupovať podľa spôsobu upraveného v zákone č. 24/2006 Z.z. o posudzovaní vplyvov na životné prostredie pri prerokovaní strategických dokumentov.
Kristína Babiaková, VIA IURIS, Holubyho 37, 90201 Pezinok, e-mail: babiakova@babiakova.sk
Daniel Lešinský, Centrum pre trvalo udržateľné alternatívy, e-mail: lesinsky@changenet.sk
Dáša Barteková, Cyklokoalícia, e-mail: dasa@cyklokoalicia.sk
Dana Mareková, e-mail: dana.marekova@gmail.com

References: Čl. 1
 § 4
 § 4
 § 1
 Čl. 1
 § 4
 čl. 6